Document ID: 32015R0166

UREDBA KOMISIJE (EU) 2015/166
z dne 3. februarja 2015
o dopolnitvi in spremembi Uredbe Komisije (ES) št. 661/2009 Evropskega parlamenta in Sveta glede vključitve posebnih postopkov, metod ocenjevanja in tehničnih zahtev ter o spremembi Direktive 2007/46/ES Evropskega parlamenta in Sveta in uredb Komisije (EU) št. 1003/2010, (EU) št. 109/2011 in (EU) št. 458/2011
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (okvirna direktiva) (1), in zlasti člena 39(2) Direktive,
ob upoštevanju Uredbe (ES) št. 661/2009 Evropskega parlamenta in Sveta z dne 13. julija 2009 o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (2), in zlasti člena 14(1)(a) in (f) Uredbe,
ob upoštevanju naslednjega:
(1)
Določiti je treba podrobne določbe za homologacijo motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, v zvezi z njihovo splošno varnostjo in pojasniti pogoje uporabe ustrezne zakonodaje, ki je postala obvezna z Uredbo (ES) št. 661/2009.
(2)
Brez poseganja v seznam regulativnih aktov, ki določajo zahteve za ES-homologacijo vozil, ki je določen v Prilogi IV k Direktivi 2007/46/ES, Uredba (ES) št. 661/2009 proizvajalcem vozil omogoča, da vložijo vlogo za homologacijo za izvedbene ukrepe za Uredbo (ES) št. 661/2009 o določitvi zahtev na področjih, ki jih urejajo pravilniki UN/ECE.
(3)
Še zlasti je treba določiti posebne postopke za homologacijo v skladu s členom 20 Direktive 2007/46/ES glede novih tehnologij ali tehničnih rešitev, ki niso združljive z veljavnimi izvedbenimi ukrepi za Uredbo (ES) št. 661/2009, ki jih urejajo pravilniki UN/ECE, ker takšnih določb trenutno ni na voljo, vendar so potrebne.
(4)
Načeloma ni mogoče pridobiti homologacije v skladu s pravilniki UN/ECE za vgrajene sestavne dele ali samostojne tehnične enote, ki imajo le veljavno ES-homologacijo. Vendar bi bilo treba to omogočiti za ES-homologacijo v skladu z Uredbo (ES) št. 661/2009 na podlagi določb pravilnikov UN/ECE.
(5)
V Prilogi XV k Direktivi 2007/46/EC je naveden seznam regulativnih aktov, za katere je lahko proizvajalec imenovan kot tehnična služba, vključno z več direktivami, razveljavljenimi z Uredbo (ES) št. 661/2009. Zato je treba sklice na ustrezne direktive nadomestiti s sklici na ustrezne izvedbene ukrepe za Uredbo (ES) št. 661/2009.
(6)
V Prilogi XVI k Direktivi 2007/46/EC je naveden seznam regulativnih aktov, za katere lahko proizvajalec ali tehnična služba uporabi virtualne preskusne metode, vključno z več direktivami, razveljavljenimi z Uredbo (ES) št. 661/2009. Zato je treba ustrezne sklice na ustrezne direktive nadomestiti s sklici na ustrezne izvedbene ukrepe za Uredbo (ES) št. 661/2009.
(7)
Da bi omogočili dosleden pristop glede številčenja potrdil o ES-homologaciji in ES-homologacijskih oznak, je treba poleg tega določiti posebne upravne določbe ter sisteme številčenja in označevanja na podlagi Uredbe (ES) št. 661/2009.
(8)
Pravilniki UN/ECE vsebujejo posebne določbe o podatkih, ki morajo biti priloženi vlogi za homologacijo. V okviru postopkov iz te uredbe bi bilo treba v opisnem listu navesti tudi te podatke.
(9)
Skladnost z Direktivo Sveta 71/320/EGS (3), razveljavljeno z Uredbo (ES) št. 661/2009, je še vedno obvezna za sklope nadomestnih zavornih oblog, vendar je bila skladnost s Pravilnikom UN/ECE št. 90 (4) sprejeta kot nadomestna možnost. Za zamenjavo sklopov zavornih oblog, zavornih oblog bobnastih zavor, zavornih kolutov in zavornih bobnov za motorna vozila in njihove priklopnike je treba v skladu s Pravilnikom UN/ECE št. 90 pripraviti podrobne določbe, vključno z ustreznimi prehodnimi določbami.
(10)
Glede vozil kategorije N mora biti v skladu s členom 6(4) Uredbe (ES) št. 661/2009 kabina vozila ali prostor, predviden za voznika in potnike, dovolj trden, da zaščiti osebe v primeru trčenja, ob upoštevanju Pravilnika UN/ECE št. 29 (5). Zato je treba to uredbo vključiti na seznam pravilnikov UN/ECE, ki se obvezno uporabljajo.
(11)
Preglednico v Prilogi I k Uredbi (ES) št. 661/2009, ki določa področje uporabe zahtev iz člena 5(1) in (2) navedene uredbe je treba posodobiti po sprejetju Direktive Komisije 2010/19/EU (6).
(12)
Dodatne zahteve glede trdnosti kabine, nadzora tlaka v pnevmatikah, naprednega sistema za zaviranje v sili, sistemov opozarjanja pred zapustitvijo voznega pasu, kazalnika menjanja prestav in sistemov elektronskega nadzora stabilnosti, določene v Uredbi (ES) št. 661/2009, niso vključene v preglednico v Prilogi I, vendar bi se morale še vedno uporabljati za homologacijo.
(13)
Seznam pravilnikov UN/ECE, ki se obvezno uporabljajo, v Prilogi IV k Uredbi (ES) št. 661/2009 se pogosto posodablja, da bi izražal trenutno stanje glede sprememb ustreznih pravilnikov UN/ECE.
(14)
Seznam bi bilo treba dopolniti z informacijami, ki pojasnjujejo, pod katerimi pogoji ostanejo veljavne sedanje ES-homologacije, podeljene na podlagi direktiv, razveljavljenih z Uredbo (ES) št. 661/2009, za nekatera vozila, sestavne dele in samostojne tehnične enote.
(15)
Uredbo Komisije (ES) št. 1003/2010 (7) o zahtevah za prostor za namestitev in pritrditev zadnjih registrskih tablic je treba revidirati, da bi upoštevali posebno konstrukcijo vozila.
(16)
Uredbo Komisije (EU) št. 109/2011 (8) v zvezi s sistemi za preprečevanje škropljenja je treba spremeniti, da se posodobi sklic na uredbo Komisije o okrovih koles, ker se ta uporablja za dodatne kategorije vozil.
(17)
Uredbo Komisije (EU) št. 458/2011 (9) glede namestitve pnevmatik je treba prilagoditi tehničnemu napredku glede na neobvezno rezervno kolo za vozila kategorije N1, ki je določeno v Pravilniku UN/ECE št. 64 (10).
(18)
V Prilogi XI k Direktivi 2007/46/ES, v kateri so navedeni regulativni akti za vozila za posebne namene, je treba spremeniti dve postavki v zvezi z zahtevami glede ravni zvoka vozil, da bi bile veljavne zahteve spet v skladu z določbami, ki so se uporabljale pred tem.
(19)
Ukrepi, predvideni s to uredbo, so v skladu z mnenjem Tehničnega odbora za motorna vozila -
SPREJELA NASLEDNJO UREDBO:
Člen 1
Predmet urejanja
1. Ta uredba določa podrobna pravila glede posebnih postopkov, tehničnih zahtev in preskusov za homologacijo vozil kategorij M, N in O ter sestavnih delov in samostojnih tehničnih enot, namenjenih za taka vozila.
2. Ta uredba spreminja tudi nekatere priloge k Direktivi 2007/46/ES, da bi bile prilagojene tehničnemu napredku in da bi se določili postopki, ki omogočajo homologacijo:
-
novih tehnologij ali tehničnih rešitev v skladu s členom 20 Direktive 2007/46/ES,
-
sistemov vozila v primerih, kadar se sestavni deli in samostojne tehnične enote, ki imajo oznako ES-homologacije, uporabljajo namesto ECE-homologacijske oznake v okviru izvedbenih ukrepov za Uredbo (ES) št. 661/2009 o določitvi zahtev na področjih, ki jih urejajo pravilniki UN/ECE,
-
v primerih, kadar je proizvajalec imenovan kot tehnična služba v skladu s Prilogo XV k Direktivi 2007/46/ES, in
-
v primerih, kadar so bile uporabljene virtualne preskusne metode v skladu s Prilogo XVI k Direktivi 2007/46/ES.
Člen 2
Vloga za ES-homologacijo
1. Proizvajalec ali njegov zastopnik homologacijskemu organu predloži vlogo, ki je sestavljena v skladu z določbami te uredbe.
2. Vloga za ES-homologacijo, ki temelji na enem ali več postopkih iz člena 1(2) te uredbe, je sestavljena iz opisne mape, ki vsebuje vse podatke, zahtevane v izvedbenih ukrepih za Uredbo (ES) št. 661/2009 o določitvi zahtev za področja, ki jih urejajo pravilniki UN/ECE, in pripravljena v skladu s Prilogo I k Direktivi 2007/46/ES.
3. Homologacijski organ potrdi, da je vloga po njegovem mnenju popolna.
4. Vseh sestavnih delov in samostojnih tehničnih enot, ki imajo ES-homologacijo ali so homologirani po pravilniku UN/ECE in so vgrajeni na vozilo ali v drug sestavni del ali samostojno tehnično enoto, ni treba natančno opisati glede na podatke v opisnem listu, če so homologacijske številke in oznake navedene v opisnem listu ter so ustrezna potrdila o homologaciji s priloženo opisno dokumentacijo dana na voljo tehnični službi.
5. Sestavni deli in samostojne tehnične enote, ki imajo veljavno oznako ES-homologacije, se sprejmejo tudi v primerih, kadar se uporabljajo namesto sestavnih delov in samostojnih tehničnih enot, ki bi morali imeti ECE-homologacijske oznake v okviru izvedbenih ukrepov za Uredbo (ES) št. 661/2009 o določitvi zahtev na področjih, ki jih urejajo pravilniki UN/ECE.
Člen 3
Homologacija
1. Če je tip vozila, sestavnega dela ali samostojne tehnične enote, predložen v homologacijo, v skladu z ustreznimi tehničnimi predpisi in ukrepi, da se zagotovi skladnost proizvodnje s pravilniki UN/ECE, ki so postali obvezni z Uredbo (ES) št. 661/2009, in če vložnik izpolnjuje ustrezne zahteve iz člena 2 te uredbe, homologacijski organ v skladu s členom 13(15)(a) Uredbe (ES) št. 661/2009 podeli ES-homologacijo in v skladu s sistemom številčenja iz Priloge VII k Direktivi 2007/46/ES izda homologacijsko številko.
2. Država članica ne sme dodeliti iste številke drugemu tipu vozila, sestavne enote ali samostojne tehnične enote.
3. Homologacijski organ za namene odstavka 1 izda potrdilo o ES-homologaciji, sestavljeno v skladu z vzorcem iz dela 2 Priloge I, če gre za tip vozila, sestavnega dela ali samostojne tehnične enote, ki vključuje nove tehnologije ali tehnične rešitve, nezdružljive s pravilniki UN/ECE, ali v skladu z vzorcem iz dela 3 Priloge I, če gre za tip vozila, sestavnega dela ali samostojne tehnične enote, ki je v skladu z osnovnimi tehničnimi zahtevami pravilnikov UN/ECE, in/ali če gre za samopreskušanje in/ali virtualne preskusne metode.
Člen 4
Nove tehnologije ali tehnične rešitve, ki so nezdružljive z Izvedbeno uredbo (ES) št. 661/2009 in jih urejajo pravilniki UN/ECE
1. Če je država članica pooblaščena za podelitev ES-homologacije vozila glede na sistem, sestavni del ali samostojno tehnično enoto v skladu s členom 20 Direktive 2007/46/ES, se upošteva postopek iz odstavkov 2 do 5.
2. Homologacijski organ v skladu s členom 3 te uredbe podeli ES-homologacijo in v skladu s sistemom številčenja iz Priloge VII k Direktivi 2007/46/ES izda homologacijsko številko.
3. Homologacijski organ izda potrdilo o ES-homologaciji, ki je sestavljeno v skladu z vzorcem iz dela 2 Priloge I in ki mu je priložen izpolnjen obrazec sporočila v skladu z ustreznim vzorcem v uporabljenem pravilniku UN/ECE, pri čemer se pusti prazen prostor za vpis njegove homologacijske številke po pravilniku UN/ECE.
4. Potrdilu o homologaciji in obrazcu sporočila iz odstavka 3 tega člena se naknadno priloži opisna mapa v skladu s členom 2.
5. Po potrebi se v potrdilu o homologaciji iz odstavka 3 tega člena navede primer označevanja ES-homologacij v skladu z Dodatkom k Prilogi VII k Direktivi 2007/46/ES.
Člen 5
Samopreskušanje
1. V skladu s členoma 11(1) in 41(6) Direktive 2007/46/ES in prilogama V in XV k tej direktivi je lahko proizvajalec imenovan za tehnično službo. Splošni pogoji, ki morajo biti izpolnjeni pri imenovanju proizvajalca za tehnično službo, so določeni v Dodatku k Prilogi XV k Direktivi 2007/46/ES. Uporabljajo se predpisi, kakor so spremenjeni s to uredbo, in upošteva se postopek iz odstavkov 2 do 5.
2. Homologacijski organ v skladu s členom 3 te uredbe podeli ES-homologacijo in v skladu s sistemom številčenja iz Priloge VII k Direktivi 2007/46/ES izda homologacijsko številko.
3. Homologacijski organ izda potrdilo o ES-homologaciji, ki je sestavljeno v skladu z vzorcem iz dela 3 Priloge I in ki mu je priložen izpolnjen obrazec sporočila v skladu z ustreznim vzorcem v uporabljenem pravilniku UN/ECE, pri čemer se pusti prazen prostor za vpis njegove homologacijske številke po pravilniku UN/ECE.
4. Potrdilu o homologaciji in obrazcu sporočila iz odstavka 3 tega člena se naknadno priloži opisna mapa v skladu s členom 2.
5. Po potrebi se v potrdilu o homologaciji iz odstavka 3 tega člena navede primer označevanja ES-homologacij v skladu z Dodatkom k Prilogi VII k Direktivi 2007/46/ES.
Člen 6
Virtualno preskušanje
1. V skladu s členom 11(4) Direktive 2007/46/ES in Prilogo XVI k tej direktivi so dovoljene virtualne preskusne metode, če so izpolnjeni predpisi iz dodatkov k Prilogi XVI k Direktivi 2007/46/ES. Uporabljajo se predpisi, kakor so spremenjeni s to uredbo, in upošteva se postopek iz odstavkov 2 do 5.
2. Homologacijski organ v skladu s členom 3 te uredbe podeli ES-homologacijo in v skladu s sistemom številčenja iz Priloge VII k Direktivi 2007/46/ES izda homologacijsko številko.
3. Homologacijski organ izda potrdilo o ES-homologaciji, ki je sestavljeno v skladu z vzorcem iz dela 3 Priloge I in ki mu je priložen izpolnjen obrazec sporočila v skladu z ustreznim vzorcem v uporabljenem pravilniku UN/ECE, pri čemer se pusti prazen prostor za vpis njegove homologacijske številke po pravilniku UN/ECE.
4. Potrdilu o homologaciji in obrazcu sporočila iz odstavka 3 tega člena se naknadno priloži opisna mapa v skladu s členom 2.
5. Po potrebi se v potrdilu o homologaciji iz odstavka 3 tega člena navede primer označevanja ES-homologacij v skladu z Dodatkom k Prilogi VII k Direktivi 2007/46/ES.
Člen 7
Sklopi nadomestnih zavornih oblog, zavornih kolutov in zavornih bobnov
1. Pravilnik UN/ECE št. 90 se od 1. novembra 2014 uporablja za prodajo in začetek uporabe novih sklopov nadomestnih zavornih oblog za tipe vozil kategorij M1, katerih največja dovoljena masa obremenjenega vozila ne presega 3,5 tone, M2, katerih največja dovoljena masa obremenjenega vozila ne presega 3,5 tone, N1, O1 in O2, za katera je bila homologacija podeljena v skladu z Direktivo 71/320/EGS, Pravilnikom UN/ECE št. 13 ali Pravilnikom UN/ECE št. 13-H dne 7. aprila 1998 ali po tem datumu.
2. Pravilnik UN/ECE št. 90 se od 1. novembra 2014 uporablja za prodajo in začetek uporabe novih sklopov nadomestnih zavornih oblog za tipe vozil kategorij M1, katerih največja dovoljena masa obremenjenega vozila presega 3,5 tone, M2, katerih največja dovoljena masa obremenjenega vozila presega 3,5 tone, M3, N2, N3, O3 in O4, za katera se homologacija podeli v skladu s Pravilnikom UN/ECE št. 13 ali Pravilnikom UN/ECE št. 13-H dne 1. novembra 2014 ali po tem datumu.
3. Pravilnik UN/ECE št. 90 se od 1. novembra 2016 uporablja za prodajo in začetek uporabe novih nadomestnih zavornih kolutov in zavornih bobnov za tipe vozil kategorij M1 in N1, za katera se homologacija podeli v skladu s Pravilnikom UN/ECE št. 13 ali Pravilnikom UN/ECE št. 13-H dne 1. novembra 2016 ali po tem datumu.
4. Pravilnik UN/ECE št. 90 se od 1. novembra 2014 uporablja za prodajo in začetek uporabe novih nadomestnih zavornih kolutov za vozila kategorij M2, M3, N2 in N3, za katera se homologacija podeli v skladu s Pravilnikom UN/ECE št. 13 dne 1. novembra 2014 ali po tem datumu.
5. Pravilnik UN/ECE št. 90 se od 1. novembra 2016 uporablja za prodajo in začetek uporabe novih nadomestnih zavornih bobnov za tipe vozil kategorij M2, M3, N2 in N3, za katera se homologacija podeli v skladu s Pravilnikom UN/ECE št. 13 dne 1. novembra 2016 ali po tem datumu.
6. Pravilnik UN/ECE št. 90 se od 1. novembra 2016 uporablja za prodajo in začetek uporabe novih nadomestnih zavornih kolutov in zavornih bobnov za tipe vozil kategorij O1 in O2, za katera se homologacija podeli v skladu s Pravilnikom UN/ECE št. 13 dne 1. novembra 2016 ali po tem datumu.
7. Pravilnik UN/ECE št. 90 se od 1. novembra 2014 uporablja za prodajo in začetek uporabe novih nadomestnih zavornih kolutov za tipe vozil kategorij O3 in O4, za katera se homologacija podeli v skladu s Pravilnikom UN/ECE št. 13 dne 1. novembra 2014 ali po tem datumu.
8. Pravilnik UN/ECE št. 90 se od 1. novembra 2016 uporablja za prodajo in začetek uporabe novih nadomestnih zavornih bobnov za tipe vozil kategorij O3 in O4, za katera se homologacija podeli v skladu s Pravilnikom UN/ECE št. 13 dne 1. novembra 2016 ali po tem datumu.
Člen 8
Trdnost kabine gospodarskega vozila
1. Nacionalni organi od 30. januarja 2017 iz razlogov, ki se nanašajo na zaščito potnikov v kabini gospodarskega vozila, zavrnejo podelitev ES-homologacije ali nacionalne homologacije za nove tipe vozil kategorije N, ki niso v skladu z določbami Pravilnika UN/ECE št. 29.
2. Nacionalni organi od 30. januarja 2021 iz razlogov, povezanih z zaščito potnikov v kabini gospodarskega vozila, štejejo potrdila o skladnosti za neveljavna za namene člena 26 Direktive 2007/46/ES in prepovejo registracijo, prodajo ali začetek uporabe vozil kategorije N, ki niso v skladu z določbami Pravilnika UN/ECE št. 29.
Člen 9
Spremembe Uredbe (ES) št. 661/2009
1. Priloga I k Uredbi (ES) št. 661/2009 se spremeni v skladu s Prilogo II k tej uredbi.
2. Priloga IV k Uredbi (ES) št. 661/2009 se nadomesti z besedilom iz Priloge III k tej uredbi.
Člen 10
Spremembe Direktive 2007/46/ES
Priloge I, IV, VII, XI, XV in XVI k Direktivi 2007/46/ES se spremenijo v skladu s Prilogo IV k tej uredbi.
Člen 11
Spremembe Uredbe (EU) št. 1003/2010
Priloga II k Uredbi (ES) št. 1003/2010 se spremeni v skladu s Prilogo V k tej uredbi.
Člen 12
Spremembe Uredbe (EU) št. 109/2011
1. Člen 1 se nadomesti z naslednjim:
„Člen 1
Področje uporabe
Ta uredba se uporablja za vozila kategorij N in O, kakor sta opredeljeni v Prilogi II k Direktivi 2007/46/ES, in sisteme za preprečevanje škropljenja, namenjene vgradnji na vozila kategorij N in O.“
2. Prilogi I in IV k Uredbi (ES) št. 109/2011 se spremenita v skladu s Prilogo VI k tej uredbi.
Člen 13
Spremembe Uredbe (EU) št. 458/2011
Priloga I k Uredbi (ES) št. 458/2011 se spremeni v skladu s Prilogo VII k tej uredbi.
Člen 14
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. februarja 2015

Labels: 7
8